b'\n_START_ARTICLE_\nEl Castillo\n_START_PARAGRAPH_\nEl Castillo je piramida u gradu Chichen Itzi. Visoka je 24 metra i sastoji se od 9 stepenasto poredanih katova._NEWLINE_Na vrhu piramide nalazi se astronomski opservatorij, a do njega vode \xc4\x8detiri stepeni\xc5\xa1ta od po 91 stepenicu svaki, \xc5\xa1to ukupno daje 364 stepenica, a 365 stepenica je posljednja koja vodi do gornje platforme. Tih 365 stepenica odgovara broju dana u godini._NEWLINE_El Castillio je zapravo hram posve\xc4\x87en Kukulcanu. Kukulcan je bio mayanski prijevod glavnog srednjeameri\xc4\x8dkog bo\xc5\xbeanstva \xc2\xabpernate zmije\xc2\xbb Quetzalcoatla. Kukulcan je bio bog vjetra i uragana. U Dresden Codexu dovodi ga se u vezu sa Venerom u vidu jutarnje \xc2\xabzvijezde\xc2\xbb. Po drugom tuma\xc4\x8denju, Kukulkan je klasificiran kao jedno od mnogih o\xc4\x8ditovanja Itzamne, vrhovnog boga._NEWLINE_Dva o\xc4\x8ditovanja, Kukulcan na jednoj strani i Quetzalcoatl na drugoj izgleda predstavljaju jo\xc5\xa1 jedan izraz srednjoameri\xc4\x8dke dvojnosti \xe2\x80\x93 jedan aspekt povezan sa dobrim znamenjem, a drugi sa zlokobnim \xe2\x80\x93 \xc5\xa1to se uspore\xc4\x91uje sa o\xc4\x8ditovanjima \xc5\xbeivota i smrti koje simbolizira duh Itzamne u obliku dvoglave nebeske zmije._NEWLINE_Prema legendi, Kukulcan je navodno bio povijesni mayanski ili mayansko \xe2\x80\x93 tolte\xc4\x8dki vo\xc4\x91a ili junak kulture. Ka\xc5\xbeu da je Kukulcan do\xc5\xa1ao morem, sa zapada, obi\xc4\x8dno se spominje godina 987., bje\xc5\xbee\xc4\x87i od pobune u svome mati\xc4\x8dnom gradu. Kukulkan bi, tako, mogao prije biti op\xc4\x87i izraz za vo\xc4\x91u nego osobno ime, i ta dva lika mogla bi biti jedan te isti._NEWLINE_Coatl (\xc2\xabzmija\xc2\xbb) \xc4\x8desto se javljala u srednjoameri\xc4\x8doj umjetnosti od najranijih vremena, pa do postklasi\xc4\x8dnog razdoblja. Zmije su se povezivale i sa mu\xc5\xa1kim i sa \xc5\xbeenskim bo\xc5\xbeanstvima te je coatl tvorio dio mnogih imena, npr. Quetzalcoatl uz ma\xc4\x8dje crte, o\xc4\x8dnjake i ra\xc4\x8dvaste jezike, \xc4\x8dinili su va\xc5\xbean element u umjetnosti svake od srednjoameri\xc4\x8dkih kultura.'